Source: http://docplayer.fi/15461551-Savonlinnan-matarmaen-luontoselvitys-2013.html
Timestamp: 2017-10-17 11:45:53+00:00
Document Index: 25800846

Matched Legal Cases: ['kko\n', 'kko ', 'kko ', 'kko ', 'kko ', 'kko ']

Savonlinnan Matarmäen luontoselvitys PDF
Download "Savonlinnan Matarmäen luontoselvitys 2013"
1 Maanmittauspalvelu Puttonen Savonlinnan Matarmäen luontoselvitys 2013 Petri Parkko
2 1. Taustoja Savonlinnan Matarmäelle (kartta 1) on suunniteltu kallion louhintaa, jonka suunnittelua varten tarvittiin tietoja alueen merkittävistä luontoarvoista. Maanmittauspalvelu Puttonen tilasi selvityksen Luontoselvitys Kotkansiiveltä Tutkimusmenetelmät ja aineisto Luontokartoittaja (eat) Petri Parkko teki maastokäynnin alueelle Suunnittelualue kierrettiin kokonaan jalkaisin läpi havainnoiden linnustoa ja arvokkaita elinympäristöjä (luonnonsuojelulain, metsälain ja vesilain sekä muut arvokkaat elinympäristöt ja uhanalaiset luontotyypit). Samalla arvioitiin uhanalaislajiston ja direktiivilajien esiintymisen todennäköisyyttä suunnittelualueella ja sen läheisyydessä. Pasi Puttonen toimitti hankkeeseen liittyvän kartta-aineiston. Kartta 1. Suunnittelualue on rajattu karttaan pinkillä, paikallisesti arvokas elinympäristö vihreällä ja kostea painanne sinisellä. Viitasammakon havaintopaikka 2013 on merkitty punaisella tähdellä. 2
3 3. Alueen yleiskuvaus Suunnittelualueen metsät ovat kuusivaltaisia varttuneita kasvatusmetsiä (kuva 1). Pienialaisesti esiintyy mäntyä tai koivua valtapuuna kasvavia kuvioita. Maapohja on rehevää ja monin paikoin lehtomaista. Suurin osa alueesta on kuitenkin ravinteisuudeltaan mustikkatyypin kangasta. Suunnittelualueen eteläreunassa on vanhoja laidun- tai hakamaita, joissa kasvaa puustona koivua ja kenttäkerroksessa mm. koiranputkea, maitohorsmaa, puna-ailakkia, runsaasti oravanmarjaa, sananjalkaa, sudenmarjaa sekä heinäkasvillisuutta. Kuva 1. Suunnittelualueen metsät ovat pääosin kuusivaltaisia kasvatusmetsiä. Matarmäki Petri Parkko Suunnittelualue rajautuu luoteisreunassa kosteaan painanteeseen, jossa on todennäköisesti pohjavesivaikutusta. Painanteen kasvillisuus on rehevää ja lehtomaista: mesiangervo kasvaa runsaana ja lisäksi löytyy mm. rentukkaa, hiirenporrasta ja kurjenjalkaa. Pienet avovesilampareet ovat viitasammakon kutupaikkoja ja alueen linnustoon kuuluu melko vaatelias lehtolaji mustapääkerttu Sylvia atricapilla. Puustoltaan painanteen ympäristö on lehtipuuvaltaista ja harmaaleppä kasvaa valtapuuna, pieniläpimittaista lahopuuta on melko paljon. Alueella on myös joitakin suuria kuusia. 3
4 Aivan suunnittelualueen itäisimmässä kulmassa on kosteapohjainen kaivettu alue, jossa kasvaa puustona harmaaleppää, pensaskerroksessa mustaherukkaa ja kenttäkerroksessa runsaasti mesiangervoa, metsäkortetta ja ojakellukkaa. Suunnittelualueen pesimälinnusto on em. mustapääkerttua lukuun ottamatta tavanomaista Etelä-Suomen talousmetsien linnustoa. Alueen koillisreunassa, lähellä tietä, havaittiin varoitteleva punakylkirastaspari. Lisäksi alueella tehtiin pesimiseen viittaavia havaintoja käestä, käpytikasta (raportin kansikuva), punarinnasta, hömötiaisesta, hippiäisestä, pajulinnusta (kuva 4), vihervarpusesta ja peiposta. 4. Viitasammakon Rana arvalis kutupaikka (kartta 1) Viitasammakko on EU:n luontodirektiivin liitteen IV (a) laji, jonka lisääntymis- ja levähdyspaikkojen hävittäminen ja heikentäminen on luonnonsuojelulailla kielletty. Suunnittelualueen pohjoisosan kosteassa painanteessa (kuva 2) kuului maastokäynnillä viitasammakon soidinääntelyä: koordinaatit ETRS-TM35FIN: : Kuva 2 (vas). Viitasammakon kutupaikan avovesilampareita. Kuva 3 (oik). Kostean painanteen ympäristössä on pieniläpimittaista lahopuuta. Matarmäki Petri Parkko 5. Paikallisesti arvokas elinympäristö Ruohoinen suo (kartta 1, kuva 5) Suo on umpeen soistunut lampi, jossa kasvaa rahkasammalien lisäksi etenkin suursaroja. Suolta lähtee kuivatusoja, joka on heikentänyt sen luonnontilaisuutta. 4
5 Kuva 4 (vas). Pajulintukoiras suunnittelualueen luoteisreunassa. Kuva 5 (oik). Pieni suokuvio suunnittelualueen rajalla. Matarmäki Petri Parkko 6. Päätelmät ja suositukset Suunnittelualue on kokonaan voimakkaasti ihmisen muokkaamaa, eikä sillä tai sen läheisyydessä ole luonnontilaisia tai luonnontilaisen kaltaisia osia. Luonnonsuojelualueet ja Natura ohjelmaan kuuluvat alueet Suunnittelualueella tai sen vaikutusalueella ei ole luonnonsuojelualueita eikä Natura alueita. Arvokkaat elinympäristöt Suunnittelualueen tuntumassa on paikallisesti arvokas suokuvio, joka ei ole luonnontilaisen kaltainen eikä siten erityisen arvokas kohde. Kohteella ei ole myöskään suurta merkitystä luonnon monimuotoisuudelle. Suunnittelualueella tai sen tuntumassa ei esiinny luonnonsuojelulain tai vesilain tarkoittamia elinympäristöjä eikä uhanalaisiksi arvioituja luontotyyppejä. EU:n luontodirektiivin IV-liitteen lajit Liitteen IV eliölajeilla on suuri merkitys kaikessa maankäytön suunnittelussa, sillä niiden lisääntymis- ja levähdyspaikkojen hävittäminen ja heikentäminen on luonnonsuojelulailla kielletty. Aivan suunnittelualueen tuntumassa kuultiin maastokäynnillä viitasammakon soidinääntelyä. Paikalla kuului vain yksi koiras, mutta laji on hämäräaktiivinen ja maastokäynti tehtiin päiväsaikaan; hyvin todennäköisesti paikalla oli useampia koiraita. 5
6 Viitasammakon kannalta oleellista on suunnitellun louhinta-alueen rajalla olevan kostean painanteen vesitalouden pitäminen ennallaan; painanteen ojittaminen hävittäisi viitasammakon alueelta. Suunnittelualue ei ole liito-oravalle sopivaa elinympäristöä, mutta pohjoisosasta tien laidalta löytyy joitakin suurempia haapoja. Koska alueella on myös suojapuuksi sopiva suuri kuusi, on liito-oravan esiintyminen lähivuosina mahdollista. Lajin lisääntyminen suunnittelualueen tuntumassa on kuitenkin epätodennäköistä. Uhanalaislajisto Alueella ei havaittu uhanalaisia kasvi- tai eläinlajeja ja niiden esiintymisen todennäköisyys alueella on hyvin pieni. Linnusto Suunnittelualue lähiympäristöineen ei ole linnustollisesti merkittävä. Alueella tai sen läheisyydessä ei havaittu uhanalaisia lintulajeja. Loppupäätelmä Alueella ei havaittu viitasammakkoa lukuun ottamatta sellaisia merkittäviä luontoarvoja, joilla olisi vaikutusta suunniteltuun louhintahankkeeseen. 6